Sacrosancto et exorabili loco Cluniaco, quem donnus Maiolus abba regere videtur. Ego Aytardus, reminiscens enormitatem scelerorum meorum, dono de rebus meis quæ sunt sitæ in pago Matisconensi, in villa Montis: videlicet duas rascias de vinea, quæ terminatur de duabus partibus ab ipsa hereditate, a meridie via publica, in alia parte terra Heraldi. Et dono in alio loco, qui vocatur Grouvis, campos et vineas et quicquid ibi visus sum habere, quesitum et ad inquirendum, totum integrum; ea scilicet ratione, ut quandiu vixero teneam et possideam, post finem vero meum, ad jam dictum locum perveniant. Si quis autem, quod minime evenire credo, calumpniare presumpserit, non valeat omnino vindicare quod repetit, sed coactus auri libram I persolvat, et postea firma et stabilis permaneat, stipulatione subnixa. Actum Cluniaco publice. S. Aytardi, qui donavit et ipse firmavit. S. Bertegaudi. S. Ingelberti. S. item Ingelberti. S. Rainaldi. S. Rainbaldi. S. Waldranni. S. Otberti. S. Leotaldi. S. alii Ingelberti. S. Aremberti. Data mense julio, anno XIIII Lotharii regis. Rothardus scripsit.